**Jutjat de Primera Instància núm. XX de Localitat**

Judici Núm. Número del Procediment

**AL JUTJAT**

Nom afectat/da, amb DNI xxxxxxx, en nom propi i dret, amb domicili a efectes de notificació a carrer número pis , C.P. XXXXX, localitat, davant el Jutjat comparec i com millor procedeixi en Dret, **DIC:**

Que, en data 29 de juliol de 2015, el Parlament de Catalunya va aprovar la Llei 24/2015, de de mesures urgents per a afrontar l'emergència en l'àmbit de l'habitatge i la pobresa energètica, publicada al Diari Oficial de la Generalitat de Catalunya el dia 5 d’agost de 2015. I actualment es troba en vigor després del desistiment parcial del recurs d’inconstitucionalitat núm. 2501-2016 acordat en el Consell de Ministres del 2 de novembre de 2018 i la seva publicació al BOE.

Que, en data 31 de desembre de 2019, va entrar en vigor el Decret llei 17/2019, de 23 de desembre, de mesures urgents per millorar l'accés a l'habitatge, que entre d’altres modifica la citada Llei 24/2015.

Que mitjançant el present escrit **interessem la suspensió immediata de les presents actuacions**, en base als següents

**FETS**

**Primer.- Situació d’emergència habitacional.**

Des de l’any XXXX la nostra residència habitual es troba al pis XX del carrer XXXXXXXX, núm. XXX, de localitat.

Els ingressos familiars s’han vist greument afectats a causa de la prolongada crisi econòmica que viu el país, fet que ha impossibilitat a moltes persones accedir al mercat de l’habitatge, que pels seus elevats preus, exclou a grans capes de població d’aquesta opció.

En data xxxxxx, em va ser notificada demanda de procediment de desnonament per impagament de lloguer / finalització de contracte / per precari (triar-ne un) núm. XXXXX, instada per l’actora (nom demandant). Com a conseqüència d’aquest procediment em va ser notificada diligència de llançament senyalat pel dia XXX de XXX.

**Segon.- Situació de la unitat familiar**

La unitat familiar que habita l’habitatge està formada per:

(explicar qui integra la unitat familiar, indicar circumstàncies de salut i adjuntar documents)

La família compta amb els següents ingressos mensuals per al seu manteniment:

(explicar situació laboral i ingressos de la unitat familiar)

Degut a la situació de vulnerabilitat acudeixen a Serveis Socials, qui ha emès Informe que acredita la situació de risc d’exclusió residencial d’acord amb l’article 10 de la Llei 24/2015. (document adjunt)

**Tercer.- Dificultat d’accés a l’habitatge.**

Amb una tendència creixent dels preus dels immobles, les condicions del mercat immobiliari impedeixen l’accés a l’habitatge de les persones en situació de vulnerabilitat. En aquest sentit, el preu del lloguer a Catalunya ha augmentat un 4,4% de mitja el 2019, d’acord amb les dades de la Secretaria d'Habitatge de la Generalitat (a partir de les fiances de lloguer dipositades a l'INCASÒL).

Tanmateix, Catalunya arrossega una històrica manca de polítiques d’habitatge, el que es tradueix amb un escàs parc públic d’habitatge, que no arriba al 2% del parc d’acord amb el Pla Territorial Sectorial d’Habitatge de la Generalitat, molt lluny de la mitjana dels països de l’entorn europeu. A la vegada que és manifestament insuficient per a fer front a l’emergència habitacional que viu Catalunya, el territori lidera un cop més el rànquing de la vergonya dels desnonaments, representant el 23,3% del total estatal el segon semestre del 2019, d’acord a les dades del Consejo General del Poder Judicial.

I com anteriorment s’ha manifestat, els ingressos familiars són insuficients per accedir a un habitatge en els actuals termes de mercat, pel que no disposa d’alternativa habitacional.

**FONAMENTS DE DRET**

**Primer.-** La Llei 24/2015, del 29 de juliol, de mesures urgents per a afrontar l'emergència en l'àmbit de l'habitatge i la pobresa energètica, fruit de la mobilització de la ciutadania, contempla, entre d’altres, mesures per a evitar desnonaments i donar resposta a la greu i cronificada situació d'emergència social que viu Catalunya, especialment greu en l'àmbit de l'habitatge.

Després del desistiment parcial del recurs d’inconstitucionalitat núm. 2501-2016, acordat al Consell de Ministres de data 2 de novembre 2018 i la seva publicació al BOE, la citada llei és actualment vigent i d’obligada aplicació. A més, compta amb una important modificació introduïda pel Decret llei 17/2019, de 23 de desembre, de mesures urgents per millorar l'accés a l'habitatge.

**Segon.-** La llei de referència estableix, en el seu article 5.5, que les persones i unitats familiars en risc d’exclusió residencial que no puguin afrontar el pagament del lloguer de l’habitatge habitual tenen el dret a gaudir d’ajuts que evitin el llançament. I continua dient en els punt 6 del mateix article, que les administracions públiques, en qualsevol cas, han de garantir el reallotjament adequat de les persones i unitats familiars en situació de risc d’exclusió residencial que estiguin en procés d’ésser desnonades del seu habitatge habitual.

**Tercer.-** Tanmateix, la Disposició transitòria segona de la Llei 24/2015 estableix que “*en els casos de procediments d’execució hipotecària o desnonament per impagament de lloguer que estiguin en tràmit de substanciació o d’execució en el moment d’entrada en vigor d’aquesta llei i que no estiguin inclosos en el supòsits a què fa referencia l’apartat 1, són aplicables les mesures establertes per l’article 5.6 i per l’article 7*”. Es a dir, l’Administració ha de garantir en qualsevol cas un reallotjament adequat a les persones que es trobin dins dels paràmetres de risc residencial quan es doni la circumstància que la part actora no és un gran tenidor d'habitatge o una persona jurídica que ha adquirit habitatges després del 30 d'abril del 2008 provinents execucions hipotecàries o acords de compensació de deutes, de dacions en pagament o de compravendes que tinguin per causa la impossibilitat de tornar el préstec hipotecari (ja que en aquest cas és la persona jurídica demandant qui ha de fer una oferta de lloguer social).

**Quart.-** L’article 47 de la Constitució (CE) reconeix expressament el dret a l’habitatge digne i adequat i el vincula a l’obligació dels poders públics d’impedir l’especulació. A la vegada, imposa els deure de garantir que el dret de propietat no s’exerceixi de manera antisocial en l’article 33, i subordina la riquesa a l’interès general en el seu article 128.

Si bé l’article 47 CE s’ubica al Capítol III del Títol I, “Dels principis Rectors de la Política Social Econòmica”, en la línia de la recent jurisprudència res impedeix reconèixer elements de fonamentalitat, ja que el dret a habitatge digne i adequat està en la norma de major rang en el nostre ordenament jurídic i definit en el Títol I: “De Drets i deures fonamentals”.

L’article 148.1.3 de la Constitució atorga a les comunitats autònomes la potestat d’assumir competències en matèria d’habitatge, que en el cas de Catalunya ha estat assumida la competència en l’article 137 de l’Estatut d’Autonomia.

I d’acord a l’article 5 de l’Estatut d’Autonomia totes les persones tenen dret a viure lliures de situacions d’explotació i maltractament, com de facto comporta la manca d’habitatge digne.

**Cinquè.-** Els tractats internacionals en matèria de Drets Humans ratificats per Espanya formen part de l’ordenament intern, tal com estableix l’article 96.1 CE, i son, juntament amb la Declaració Universal de Drets Humans, un criteri decisiu per a la interpretació dels drets fonamentals i garanties reconegudes en la Constitució (article 10.2 CE). Segons estableix l’article 31 de la Llei 25/2014, de 27 de novembre, de Tractats i altres acords Internacional, en cas de conflicte o dubte interpretatiu amb una norma de dret intern, preval el Tractat internacional.

El Pacte Internacional de Drets Econòmics, Socials i Culturals (PIDESC), firmat per Espanya l’any 2008 i en vigor des de l’any 2013, reconeix el dret a l’habitatge digne en l’article 11; i en virtut del Protocol Facultatiu, els països adherits es sotmeten a la decisió que adopti el Comitè DESC en supòsits de violacions dels drets reconeguts al PIDESC.

Per la seva banda, l’Observació General núm. 7 del Comitè de Drets Econòmics, Socials i Culturals incorpora com a contingut del dret a l’habitatge la protecció contra els desnonaments forçosos, introduint condicionants i límits; i l’obligació dels poders públics de garantir un reallotjament adequat de les persones en situació de vulnerabilitat.

**Sisè.-** El Dictamen del Comitè DESC de Nacions Unides, de data 20 de juny de 2017, Comunicació 5/2015, declara la vulneració del dret a l’habitatge, i condemna Espanya, per no impedir un desnonament sense alternativa habitacional, dictamen vinculant que obliga a la suspensió del llançament.

La qüestió essencial que planteja la comunicació és si el desallotjament sense alternativa habitacional suposa una violació del dret a un habitatge adequat.

El Dictamen del Comitè DESC resol aquest assumpte en el següent sentit: *“El derecho humano a una vivienda adecuada es un derecho fundamental que constituye la base para el disfrute de todos los derecho económicos, sociales y culturales (Observación núm. 4) y está vinculado en su integridad a otros derechos humanos, incluyendo los del Pacto Internacional de Derechos Civiles y Políticos. El derecho a la vivienda se debe garantizar a todos, sean cuales fueren sus ingresos o su acceso a recursos económicos y los Estados partes deben tomar todas las medidas que sean necesarias para lograr la plena realización de este derecho, hasta el máximo de sus recursos disponibles.*

*Todas las personas deben gozar de cierto grado de seguridad de tenencia que les garantice una protección legal contra el desahucio, el hostigamiento u otras amenazas. Esta garantía se aplica también a las personas que viven en viviendas alquiladas, ya sean públicas o privadas.*

*Los desalojos forzados son “prima facie” incompatibles con los requisitos del Pacto, y sólo podrán justificarse en las circunstancias más excepcionales y de conformidad con los principios pertinentes al derecho internacional (…)*

*No puede haber un derecho sin un recurso efectivo y, por tanto, los Estados partes deben garantizar que las personas cuyo derecho a la vivienda adecuada pudiera ser afectado dispongan de un recurso judicial efectivo y apropiado (...)*

*Los Estados parte no sólo tiene la obligación de respetar los derecho del Pacto, por lo cual deben abstenerse de infringirlos, sino que también tiene la obligación de protegerlos. Si un Estado parte no toma las medidas adecuadas de protección de un derecho del Pacto, compromete su responsabilidad incluso si la acción que dio origen a la afectación del derecho fue impulsada por un individuo o una entidad privada (…).*”

En definitiva, d’acord amb el recent Dictamen, i la citada obligació que imposa a l’Administració la Llei 24/2015, no s’hauria d’executar un desnonament si els afectats es queden sense sostre.

**Setè.-** En el mateix sentit, s’ha pronunciat el Tribunal Suprem en sentència de data 23 de novembre de 2017 sobre entrada a domicili i el “judici de proporcionalitat”, recollint la doctrina constitucional i del Tribunal Europeu de Drets Humans, en congruència amb els Tractats Internacionals en matèria de Drets Humans:

*"Procede, asimismo, poner de relieve que, conforme a la consolidada doctrina del Tribunal Constitucional, expuesta en las sentencias 50/1995, de 23 de febrero, 69/1999, de 26 de abril y 188/2013, de 4 de noviembre, la resolución judicial por la que se autoriza la entrada en un domicilio debe estar debidamente motivada y, consecuentemente, debe cumplir la función de garantía de la inviolabilidad del domicilio que le corresponde, de modo que pueda comprobarse que se ha autorizado la entrada tras efectuar una ponderación de los distintos derechos e intereses que pueden verse afectados y adoptando las cautelas precisa para que la limitación del derecho fundamental que la misma implica se efectúe del modo menos restrictivo posible.*

*Asimismo, refiere el Tribunal Constitucional en las citadas sentencias que "el órgano jurisdiccional debe velar por la proporcionalidad de la medida interesada, de modo tal que la entrada en el domicilio sea absolutamente indispensable para la ejecución del acto administrativo. Pues será en este juicio de proporcionalidad - al que expresamente remiten nuestras sentencias 50/1995 y 69/1999, como canon de enjuiciamiento de la licitud de la autorización judicial de entrada en el domicilio - en el de haberse respetado, no se producirá la vulneración del derecho fundamental."*

**Vuitè.-** Que en nosaltres concorren la doble circumstància de no tenir alternativa habitacional pròpia i estar en situació de risc d’exclusió residencial. L’article 5.10 de la Llei 24/2015, del 29 de juliol defineix que es troben en risc d’exclusió residencial les persones o unitats familiars sempre que tinguin ingressos inferior a 2 vegades l’IRSC si es tracta de persones que viuen soles; o si es tracta d’unitats de convivència, uns ingressos inferiors a 2,5 vegades l’IRSC; i en els casos de persones amb discapacitats o amb gran dependència, uns ingressos inferiors a 3 vegades l’IRSC.

**Novè.-** Que hem iniciat tots els tràmits necessaris i sol·licitat els ajuts corresponents al nostre cas, i subsidiàriament un reallotjament adequat, atès l’imperatiu legal pel que l’Administració ha de reallotjar a les persones i unitats familiars en procés d’ésser desnonades de llur habitatge habitual i en risc d’exclusió residencial. En congruència amb aquesta obligació i les anteriors al·legacions, el principi de precaució, aconsella suspendre el procediment fins a poder trobar una alternativa habitacional per a la unitat familiar.

Pel que s’acaba d’exposar,

**AL JUTJAT SOL·LICITO** tingui per presentat aquest escrit i per fetes les manifestacions contingudes, l'admeti i:

1.- Procedeixi al preceptiu judici de proporcionalitat sobre les circumstàncies que concorren en aquest cas.

2.- Acordi la suspensió immediata del procediment atorgant el temps mínim necessari per a que l’Administració resolgui les sol·licituds presentades per a tenir un habitatge adequat.

**ALTRESÍ DIC:** Que en el supòsit que Serveis Socials consideri que aquest escrit s’ha de presentar mitjançant advocat y procurador, em sigui notificada resolució, i es suspengui el procediment a efectes de sol·licitud de Justícia Gratuïta o presentació per lletrat d’ofici que em representi.

Localitat i data